OpenLLM-France/wikimedia huggingface dataset:
# Meng Xiaodong

Meng Xiaodong, en xinès tradicional i simplificat: 孟小冬; en pinyin: Mèng Xiǎodōng (Xangai, 1908 - Hong Kong, 1977) fou una destacada cantant de l'Òpera xinesa especialitzada en rols d'home (sheng).
La seva bellesa i la seva suavitat agradava al públic. Es va arribar a dir que ella era “més home que un home”. Es va casar amb Mei Lanfang, un altre famós cantant d'òpera especialitzat en papers femenins dan que ja tenia dues esposes. Més endavant es va casar amb el gàngster Du Yuesheng.
Chen Kaige en la seva pel·lícula «Forever Enthralled» tracta de la seva biografia, en la qual l'actriu Zhang Ziyi representa Meng Xiaodong.

## Enllaços externs

* Meng Xiaodong - a legendary Peking Opera star in Republic China. Source: Shanghai Daily [11-08 -2011). http://news.cultural-china.com/20111108094048.html Arxivat 2013-12-06 a Wayback Machine.
# Rosh Tzurim

Rosh Tzurim (en hebreu: ראש צורים) és un assentament israelià i un kibutz sionista religiós situat a Palestina, en els territoris ocupats per Israel, a l'Àrea de Judea i Samaria (Cisjordània).

## Història

El kibutz va ser establert 1969, i està situat a uns 20 kilometres al sud de Jerusalem, a 3,9 kilometres de la Línia Verda, darrere d'un mur de seguretat: la barrera israeliana de Cisjordània. El kibutz és un membre del Moviment del Kibutz Religiós. Pertany a la jurisdicció del Consell Regional de Gush Etzion. El 2017 tenia una població de 934 persones. La comunitat internacional considera que els assentaments israelians són il·legals segons el dret internacional, però el govern israelià no està d'acord amb aquesta afirmació.
Segons l'Institut de Recerca Aplicada de Jerusalem (ARIJ) per les seves inicials en anglès, l'estat sionista d'Israel ha confiscat els terrenys de dues poblacions palestines properes, per construir l'assentament de Rosh Tzurim: 110 dunams de terra van ser presos del llogaret palestí de Nahalin, mentre que 780 dunams de terreny van ser presos del llogaret palestí de Khirbet Beit Zakariyah.
L'assentament va ser establert el 1969 per membres de l'organització d'exploradors sionistes religiosos Bnei Akiva, (els fills d'Akiva) i per soldats de la Brigada Nahal.
Rosh Tzurim està situat prop d'un pujol que anteriorment havia estat ocupada per Ein Tzurim, un kibutz destruït durant la Guerra d'Independència d'Israel (el 1948) per part de la Legió Àrab Jordana, i que més tard va ser reconstruït a la regió de Lakhish. Rosh Tzurim va passar per un procés de privatització, primer mitjançant el lloguer de les cases disponibles, i més tard mitjançant la construcció d'un barri residencial, Nof Tzurim.

## Economia

El kibutz cria gall d'indi, produeix llet, cull fruites, i conrea raïm per fer vi.

## Referències

* ↑ «The Geneva Convention». BBC News, 10-12-2009. [Consulta: 27 novembre 2010].
* ↑ «Nahalin Village Profile». Instituto de Investigación Aplicada de Jerusalén (ARIJ).
* 1 2 «Rosh Tzurim». Gush Etzion Foundation. Arxivat de l'original el 2013-09-29. [Consulta: 16 abril 2013].
* ↑ Carta's official guide to Israel and complete gazetteer to all sites in the Holy Land. (tercera edición) (en anglès), 1993, p. 403. ISBN 965-220-186-3.
# Torre del Padrón

La Torre del Padró, també anomenada Torre Vigía del Padrón i Torre del Paredón, és una torre alimara situada al litoral del municipi de Estepona, a la província de Màlaga.
Té planta circular amb una base de 7,35 metres de diàmetre i una altura de 12 metres. Està situada en el marge dret de la desembocadura del riu Padrón. Va ser construïda en la segona meitat del segle XVI.
Igual que altres torres alimares del litoral mediterrani andalús, la torre formava part d'un sistema de vigilància de la costa emprat per àrabs i cristians i, com les altres torres, està declarada Bé d'Interès Cultural. A la costa d'Estepona existeixen 7 d'aquestes torres.
Actualment està dins dels jardins d'un complex hoteler. La seva fàbrica és de maçoneria amb utilització de maó als buits i a la volta de la cambra interior, sense oblidar el matacà i la garita.

## Referències

* ↑ Temboury Álvarez, Juan. Torres almenaras (costa occidental) (en castellà). Màlaga: Diputación Provincial de Málaga, Instituto de Cultura, 1975. ISBN 84-500-6685-9.
* ↑ «Torre del Padrón» (en castellà). Junta de Andalucía, Universidad de Sevilla.
# Radical Entertainment

Radical Entertainment és una empresa desenvolupadora de videojocs situada a Vancouver, Colúmbia Britànica, Canadà. Va ser creada el 1991 i anteriorment havia desenvolupat per les publicadores de videojocs com THQ, Microsoft, i Fox Interactive. Ara és part totalment de Vivendi Games després d'haver sigut adquirit el 2005. El 2007, Radical va ser nomenat com a Canada's Top 100 Employers, que es publica a la revista Maclean's, que només poden rebre aqueswt honor els publicadors de videojocs.
Els títols de Radical Entertainment són:
* Crash of the Titans (2007)
* Scarface: The World is Yours (2006)
* The Incredible Hulk: Ultimate Destruction (2005)
* Crash Tag Team Racing (2005)
* The Simpsons Hit & Run (2003) (6 milions de còpies venudes)
* Hulk (2003)
* Dark Angel (2002)
* The Simpsons Road Rage (2001) (3 milions de còpies venudes)
* Tetris Worlds (2001, 2002, 2003)
* Dark Summit (2001)*
* Jackie Chan: Stunt Master (2000)

## 369 Interactive

369 Interactive és una divisió de Radical que realitza només videojocs d'ordinador, sovint sobre la franquícia CSI (amb la llicència).
369 Interactive ha desenvolupat els videojocs:
* CSI: Miami (2005)
* CSI: Dark Motives (2004)
* CSI (2003)

## Referències

* ↑ «Reasons for Selection, 2007 Canada's Top 100 Employers». Arxivat de l'original el 2008-05-01. [Consulta: 31 juliol 2007].

## Vegeu també

* Vivendi Games
* Sierra Entertainment

## Enllaços externs

* (anglès) Web oficial Arxivat 2005-11-07 a Wayback Machine.
* (anglès) Perfil a la IGN Arxivat 2005-11-21 a Wayback Machine.
# Hammah

Hammah (en baix alemany Hammoh) és un municipi del municipi conjunt d'Himmelspforten al districte de Stade a Baixa Saxònia a Alemanya. El 31 de desembre de 2010 incloïa 2.849 habitants. Es troba a la línia ferroviària Hamburg-Cuxhaven.
Ja a l'edat del bronze, Hammah era un assentament important, del qual testimoniegen els nombrosos dòlmens. Al segle xx, molts en van ser destruïts per fer espai a la construcció o perquè es consideraven com un obstacle a l'agricultura. El dolmen més conservat es troba molt amagat en un petit bosc al costat de la carretera K3. Va esdevenir l'emblema del municipi i figura, junts amb la casa de la vila, a l'escut. Al lloc del dolmen va erigir-se una pedra commemorativa dedicada a Hinrich Coolsen, l'agricultor que el 1924 va salvar el monument contra la destrucció.

## Llocs d'interès

* La reserva natural a l'entorn del llac Hamaher See al geest de Stade
* Tres dòlmens al nucli de Stiernebarg
* Masos antics d'entramat de fusta
* Un projecte experimental de cogeneració i recuperació de calor

### Galeria

* L'estació
* Casa dels bombers
* Monument amb escut en un bloc erràtic
* Capella dedicada als morts de les guerres a l'entrada del cementiri
* Carrer de l'estació, prop de Stiernbarg
* Masos d'entramat de fusta
* Mas amb teulat de vímet

## Nuclis

* Middelsdörp
* Groot Stiernbarg

## Municipi agermanat

* Hamma (Turíngia)

## Persones d'Hamma

* Hinrich Coolsen, protector del patrimoni històric.

## Referències

* ↑ Landesbetrieb für Statistik und Kommunikationstechnologie Niedersachsen (LSKN) Bevölkerung der gemeinden am 31 de desembre de 2010 Arxivat 2013-09-09 a Wayback Machine.
* ↑ Hünengräber al web del municipi.
* ↑ 53° 38′ 6.07″ N, 9° 22′ 23.77″ E﻿ / ﻿53.6350194°N,9.3732694°E﻿ / 53.6350194; 9.3732694
* ↑ Claas Greite, Biogas ist der Alleskönner der Öko-Energie, Hamburger Abendblatt, Hamburg, 30 de març de 2011, (traducció: El biogas sap fer tot) (alemany)
             A Wikimedia Commons hi ha contingut multimèdia relatiu a: Hammah
# Metanovačekita

La metanovačekita és un mineral de la classe dels fosfats que pertany al grup de la metaautunita. Rep el nom per ser una novačekita deshidratada.

## Característiques

La metanovačekita és un arsenat de fórmula química Mg(UO₂)₂(AsO₄)₂·8H₂O. Cristal·litza en el sistema tetragonal. La seva duresa a l'escala de Mohs és 2,5.
Segons la classificació de Nickel-Strunz, la metanovačekita pertany a «08.EB: Uranil fosfats i arsenats, amb ràtio UO₂:RO₄ = 1:1» juntament amb els següents minerals: autunita, heinrichita, kahlerita, novačekita-I, saleeïta, torbernita, uranocircita, uranospinita, xiangjiangita, zeunerita, metarauchita, rauchita, bassetita, lehnerita, metaautunita, metasaleeïta, metauranocircita, metauranospinita, metaheinrichita, metakahlerita, metakirchheimerita, metatorbernita, metazeunerita, przhevalskita, metalodevita, abernathyita, chernikovita, metaankoleïta, natrouranospinita, trögerita, uramfita, uramarsita, threadgoldita, chistyakovaïta, arsenuranospatita, uranospatita, vochtenita, coconinoïta, ranunculita, triangulita, furongita i sabugalita.

## Formació i jaciments

Va ser descoberta a la mina Anton, situada a la vall de Heubach, a la vila de Rottweil (Regió de Friburg, Alemanya). També ha estat descrita en altres indrets d'Alemanya, així com a la República Txeca, Suïssa, Anglaterra, França, Espanya, el Marroc, Namíbia, el Canadà i els Estats Units.

## Referències

* ↑ «Metanováčekite» (en anglès). Mindat. [Consulta: 24 desembre 2021].
# Sí o no

Sí o no va ser un concurs de televisió emès per la cadena pública espanyola La 1 de TVE entre 1961 i 1963.

## Mecànica

Al llarg del programa, el presentador ofereix diferents possibilitats de premi al concursant, que ha d'anar descartant-los fins a quedar-se amb el regal final. Aquesta fórmula seria incorporada deu anys més tard a la fase de subhasta del cèlebre concurs Un, dos, tres... responda otra vez, de Narciso Ibáñez Serrador.

## Referències

* ↑ «Del "Responda otra vez" al "Estás nominado". Evolución y modelos de los concursos televisivos en España». Gordillo, Inmaculada. Universitat de Sevilla, 2010.
# Menger

«Menger» té aquests significats:
* Carl Menger, (23 de febrer de 1840 - 26 de febrer 1921) fou el fundador de l'Escola Austríaca d'Economia.
* Karl Menger, (Viena, 13 de gener de 1902 - Highland Park, Illinois, 5 d'octubre de 1985). Fou un reconegut matemàtic.
* Esponja de Menger, conjunt fractal descrit per primera vegada en el 1926 per Karl Menger.
# Numbers

Numbers és un programari de full de càlcul, desenvolupat per Apple Inc.. Completa la suite ofimàtica iWork que comprèn ja Keynote (presentacions) i Pages (tractament de textos). La primera versió de Numbers va ser anunciada el 7 d'agost de 2007 per a Mac OS X Tiger(10.4) i Leopard (10.5). En la seva presentació al públic Steve Jobs (CEO d'Apple), va definir Numbers com un programari agradable per utilitzar gràcies a una interfície d'usuari accessible als novells i un millor control en la visualització de les taules de dades. Numbers d'Apple entre plenament en competència amb el full de càlcul de Microsoft Office: Excel i Calc d'Open Office. L'última versió de Numbers (2.0) ha estat presentada al públic en el Keynote d'Apple del 6 de gener de 2009 per Philip W. Schiller (vicepresident senior d'Apple de marqueting). Aquesta nova versió porta com a principals novetats, el suport de MathType i les funcionalitats EndNote.

## Enllaços externs

* Numbers
Viccionari
# Torre del Palau dels Comtes de Cirat

La Torre del Palau dels Comtes de Cirat, a la comarca de l'Alt Millars, és una torre de defensa, que formava part del conjunt del Palau dels Comtes de Cirat, situat al centre de la població esmentada, en l'anomenada plaça Major. Aquesta torre, d'origen medieval, està catalogada, per declaració genèrica, com Bé d'interès cultural, presentant anotació ministerial RI-51-0011043 del 8 de maig de 2003.

## Història

Cirat és un municipi possiblement d'origen musulmà, que va pertànyer al rei moro de València Zayd Abu Zayd, mentre va mantenir el territori en el seu poder. Els territoris del municipi van ser donats pel monarca musulmà al bisbe de Sogorb, però la donació va quedar sense efecte, ja que el dia 17 de febrer de 1247 es dona lloc a la donació a l'arquebisbe de Tarragona.
La zona era de població morisca fins a l'expulsió d'aquesta en 1609.
A 1628 el rei Felip IV va crear el comtat de Cirat, el qual estava format pel municipi de Cirat i els llogarets del Tormo i Pandiel, que va passar a les mans de Bernat de Vilarig Carroz i Pardo de la Casta.
Causa de la seva situació estratègica, Cirat va tenir certa rellevància durant les guerres carlines.

## Descripció

La Torre del Palau dels Comtes de Cirat és una construcció d'origen medieval, ubicada al centre de Cirat a l'Alt Millars, al País Valencià. Acompanyava l'antic Palau dels Comtes de Cirat, que ha patit l'enderroc de diverses de les seus parts. La torre, datada dels segles xii i xiii, és de planta rectangular, amb un graó inclinat d'1,22 metres a la base. Té dues altures. La planta baixa és una sala quadrangular voltada. Originàriament no hi estava connectada amb el primer pis. Possiblement tindria la funció d'aljub, atès que hi ha una obertura cega al forjat superior. La planta superior seria la sala noble. Hi ha una obertura cega, que correspondria a l'antiga entrada a la torre des del palau per mitjà d'un pont llevadís. A la paret oest de la sala noble hi ha una xemeneia que conserva els brancals i la llinda.
Hi ha dues estances, d'iguals dimensions; una d'elles presenta a uns brancals i l'escut dels Vilarig a la llinda. Per la part exterior hi presenta carreus i marques dels picapedrers. A les claus de les finestres també hi ha inscripcions. A una altra inscripció hi ha escrit: "Nec metu, nec spe. Summa posteris felicitate". L'aparició de diverses factures constructives denota que l'edifici s'ha anat transformant amb el pas del temps. Va ser utilitzada com a presó.
L'any 2001 es van dur a terme obres de condicionament de la torre.

## Referències

* 1 2 URL de la referència: http://eduwp.edu.gva.es/patrimonio-cultural/ficha-inmueble.php?id=2352.
* 1 2 3 4 5 6 7 8 http://www.cult.gva.es/dgpa/bics/detalles_bics.asp?IdInmueble=1182
* 1 2 http://www.turismodecastellon.com/103466_es/Torre-de-los-Condes-de-Cirat)-conoce-un-lugar-donde-se-vive-la-historia/
* Aquest article pren com a referència el text del Bé d'Interés Cultural incoat per la Conselleria de Cultura de la Generalitat Valenciana.
# Radical 1

El Radical 1, que significa "u", és un dels sis radicals tradicionals de l'escriptura xinesa que només consta d'un traç. Amb 27 caràcters relacionats al Mathews' Chinese-English Dictionary té una freqüència d'aparició mitjana. El radical 1 pertany, com a traç horitzontal (橫 héng), als traços bàsics de l'escriptura xinesa (永字八法Yǒngzì Bāfǎ), el fonament de la cal·ligrafia xinesa
Explicació del concepte radical: Radical (escriptura xinesa)
El caràcter es desenvolupa a partir de la representació gràfica d'un dit índex estès, és per això que, a diferència del nombre romà I, s'escriu horitzontalment. Altres fonts sostenen que aquest caràcter prové d'una antiga eina xinesa.
El significat bàsic del caràcter també s'amplia cap als significats "unitat" i "unió".

## Pronuncia

* Xinès: Bopomofo 一 oder Pinyin yī (= u)
* Japonès: Hiragana いちichi (= u)
* Coreà: Hangul 한 han (coreà) o 일 il (= u)

## Caràcters que contenen el radical 1

| Traços | Caràcters |
| 0 | 一 |
| +1 | 丁 丂 七 丄 丅 丆 |
| +2 | 万 丈 三 上 下 丌 与 |
| +3 | 不 丏 丐 丑 丒 专 |
| +4 | 且 丕 世 丘 丙 业 丛 东 丝 |
| +5 | 丞 丟 丠 両 |
| +6 | 丣 两 严 |
| +7 | 並 丧 |

## Bibliografia

* Edoardo Fazzioli: Gemalte Wörter. 214 chinesische Schriftzeichen - Vom Bild zum Begriff. ISBN 3-937715-34-7 (Pàgina 236)
* Li Leyi: Tracing the Roots of Chinese Characters. ISBN 7-5619-0204-2 (Pàgina 407)
* Cecilia Lindquist: Eine Welt aus Zeichen. ISBN 3-426-26482-X (Pàgina 336)
# Guerreros

Guerreros és una pel·lícula de cinema espanyola dirigida per Daniel Calparsoro en 2002 on vol explorar la contradicció del fet d'enviar soldats en el paper de pacificadors a la guerra de Kosovo.

## Argument

La pel·lícula es desenvolupa després de la guerra de Kosovo en Kosovo, l'any 2000, després que l'OTAN bombardegés la zona. Els protagonistes són un grup de militars espanyols de la KFOR en missió de reparar un generador elèctric que ha deixat a tota una vall sense energia. Però quan sorgeixen problemes, la seva suposada neutralitat no pot salvar-los. Aquí, el lloc al qual mai degueren arribar, hauran d'enfrontar-se cara a cara a les seves pròpies conviccions, a la por i a la mort.

## Repartiment

* Eloy Azorín (Soldat Vidal)
* Eduardo Noriega (Tinent Alonso)
* Rubén Ochandiano (Sargento Rubio)
* Carla Pérez (Soldat Balbuena)
* Jordi Vilches (Caporal primer Ballesteros)
* Roger Casamajor (Soldat Lucas)
* Iñaki Font (Soldat Gómez)
* Sandra Wahlbeck (Mónica)
* Olivier Sitruk (Soldat Marceau)
* Blerim Gjoci (líder albanès).

## Banda sonora

La BSO està composta pel grup musical Najwajean, la cantant del qual és Najwa Nimri, esposa del director. Inclou també un tema del músic armeni Arto Tuncboyaciyan.

## Palmarès cinematogràfic
### XVII Premis Goya

| Categoria | Persona | Resultat |
| Millor direcció de producció | Javier Arsuaga | Nominat |
| Millor cançó original | Carlos Jean i Najwa Nimri | Nominats |
| Millors efectes especials | Reyes Abades, Emilio Ruiz del Río i Aurelio Sánchez Herrera | Nominats |

## Referències

* ↑ 'Guerreros', quinto largometraje de Daniel Calparsoro, El País, 9 de juliol de 2004
* ↑ Calparsoro se lanza a la batalla en «Guerreros», una historia ambientada en el conflicto de Kosovo, ABC, 4 de juliol de 2001
* ↑ Guerreros a Fotogramas
* ↑ La Butaca «Guerreros Arxivat 2009-02-28 a Wayback Machine.» Consultado el 31 de mayo de 2010
* ↑ Guerreros, al web dels Premis Goya
# Microtus chrotorrhinus

Microtus chrotorrhinus és una espècie de mamífer rosegador de la família dels cricètids. Viu a l'est de Nord-amèrica.

## Referències

* ↑ . Microtus chrotorrhinus. UICN 2008. Llista Vermella d'espècies amenaçades de la UICN, edició 2008, consultada el 11 juny 2009.
# Take Asai

Take Asai (en japonès: 浅井タケ, Asai Take) o Tahkonanna (en ainu) (Chinnai, Prefectura de Karafuto, Imperi Japonès (avui Districte de Tomarinski, óblast de Sakhalín, Rússia) 5 d'abril de 1902 - Monbetsu (avui Hidaka), Hokkaidō, Japó 30 d'abril de 1994) fou la darrera parlant matern d'ainu de Sakhalin.

## Biografia

Va néixer a la vila de Chinnai, a la costa est de l'illa Sakhalín que llavors formava part de l'Imperi Japonès amb el nom de Karafuto. Després de la Segona Guerra Mundial que va ser traslladada a la vila Biratori, al Districte de Saru, dins de la Subprefectura de Hidaka, al sud de Hokkaidō. Cap al final de la seva vida va viure en una casa antiga a la propera vila de Monbetsu. Va fer d'informant en el Projecte de Recerca Piłsudski (ICRAP) i d'altres projectes fins a la seva mort el 1994.

## Vegeu també

* Llista dels darrers parlants coneguts de llengües

## Referències

* ↑ Piłsudski, Bronisław; Alfred F. Majewicz. The Collected Works of Bronisław Piłsudski. 3. Walter de Gruyter, 2004, p. 600. ISBN 9783110176148 [Consulta: 22 maig 2012].
# 3a edició dels Premis Sant Jordi de Cinematografia

La 3a edició dels Premis Sant Jordi de Cinematografia (aleshores oficialment Premios San Jorge) va tenir lloc el 23 d'abril de 1959, patrocinada pel "Cine Forum" de RNE a Barcelona dirigit per Esteve Bassols Montserrat i Jordi Torras i Comamala. L'entrega va tenir lloc en un dels salons de l'Hotel Majestic en un acte presidit per Luis Ezcurra Carrillo, president de RNE, Antonio Martínez Tomás, president de l'Associació de Premsa, i Demetrio Ramos, delegat del Ministeri d'Informació i turisme.

## Premis Sant Jordi

| Categoria | Premiat | Labor premiada |
| Millor pel·lícula espanyola | El cebo | Pel·lícula |
| Millor pel·lícula estrenada | Les nits de Cabiria | Federico Fellini |
| Millor director espanyol | Ladislao Vajda | El cebo |
| Millor director estranger | Federico Fellini | Les nits de Cabiria |
| Millor guió espanyol | Ladislao Vajda, Hans Jacoby | El cebo |
| Millor guió estranger | Ennio Flaiano, Tullio Pinelli Pier Paolo Pasolini | Les nits de Cabiria |
| Millor actor espanyol | Albert Closas | Una muchachita de Valladolid |
| Millor actor estranger | Alec Guinness | El pont sobre el riu Kwai |
| Millor actriu espanyola | No concedit | |
| Millor actriu | Giulietta Masina | Les nits de Cabiria |
| Menció a millor fotografia en pel·lícula espanyola | Heinrich Gärtner | |
| Menció a millor fotografia en pel·lícula estrangera | Jean Bourgoin | El meu oncle |
| Menció a la millor sala de Barcelona | Cine Alexandra | - |
| Menció al millor cineclub de Catalunya | Cineclub Monterols | - |
| Menció a la millor publicació de cinema | Film Ideal | - |

## Referències

* ↑ Los "Premios San Jorge" de Cinematografía, La Vanguardia, 24 d'abril de 1959

## Vegeu també

* Fotogramas de Plata 1958
* Medalles del Cercle d'Escriptors Cinematogràfics de 1958

## Enllaços externs

* Premis Sant Jordi 1958 a IMDB
# Menhir de la Murtra

«Menhir de la Murtra» té aquests significats:
* Menhir de la Murtra (Sant Climent Sescebes)
* Menhir de la Murtra (Santa Cristina d'Aro)
# Novossissoievka

Novossissoievka (en rus: Новосысоевка) és un poble del krai de Primórie, a l'Extrem Orient de Rússia, que en el cens del 2010 tenia 4.894 habitants. Pertany al districte rural de Iàkovlevski.

## Referències

* ↑ Законодательное Собрание Приморского края. Закон Приморского края № 161-КЗ от 14 ноября 2001 г «Об административно-территориальном устройстве Приморского края», в ред. № 148-КЗ от 8 ноября 2007 г.
# Torrecillasita

La torrecillasita és un mineral. Va ser anomenada en honor de la mina Torrecillas, a Salar Grande (Província d'Iquique, Xile), indret on va ser descoberta. Es tracta de l'únic indret on ha estat descrita aquesta espècie mineral.

## Característiques

La torrecillasita és un oxiclorur de sodi, arsènic i antimoni de fórmula química Na(As,Sb)3+ 4O₆Cl. Cristal·litza en el sistema ortoròmbic. La seva duresa a l'escala de Mohs és 2,5.
L'exemplar que va servir per a determinar l'espècie, el que es coneix com a material tipus, es troba conservat al Museu d'Història Natural del comtat de Los Angeles, sota els nombres de catàleg 64079, 64080, 64081 i 64082.

## Referències

* 1 2 «Torrecillasite» (en anglès). Mindat. [Consulta: 29 desembre 2019].
# Underwater Love

Underwater Love (UNDERWATER LOVE-おんなの河童-, UNDERWATER LOVE Onna no kappa) és una pel·Lícula japonesa de pinku eiga del 2011 sobre una dona i una criatura marina. És una coproducció entre la Rapid Eye Movies d'Alemanya i la Kokuei Company del Japó. Va ser dirigit per Shinji Imaoka (que abans havia dirigit les pinku eiga Lunch Box i Frog Song), rodada pel director de fotografia Christopher Doyle i inclou música de la banda alemanya Stereo Total. Underwater Love es va rodar en 5 dies i mig, només una presa.

## Argument

Asuka, una dona d'uns trenta anys, treballa en una fàbrica de peix a la vora del llac. Està a punt de casar-se amb el seu cap, Taki. Però un dia, es troba amb un kappa, un esperit d'aigua que es troba al folklore japonès, i s'assabenta que la criatura és, de fet, la forma renascuda d'Aoki, un vell enamorat que s'havia mort ofegat quan tenien 17.

## Repartiment

* Sawa Masaki (正木佐和
) com Asuka Kawaguchi
* Yoshiro Umezawa (梅澤嘉朗
) com a Tetsuya Aoki
* Ai Narita (成田愛
) com a Reiko Shima
* Mutsuo Yoshioka (吉岡睦雄
) com a Hajime Taki
* Fumio Moriya (守屋文雄
* Hiroshi Satō (佐藤宏

## Premis

* Premi Noves Visions del XLIV Festival Internacional de Cinema Fantàstic de Catalunya

## Vegeu també

* The Shape of Water

## Referències

* ↑ Underwater Love, Far East Film Festival
* ↑ Underwater Love a Screen Daily
* ↑ Underwater Love a Slant Magazine
* ↑ Sitges 2011 | Un palmarés encabezado por 'Red State', de Kevin Smith, espinof.com, 16 d'octubre de 2011

## Enllaços externs

* Tràiler de la pel·lícula a YouTube
# Guerrero (Uruguai)

Guerrero és una entitat de població de l'Uruguai, ubicada al sud del departament de Soriano. Té una població aproximada de 100 habitants, segons les dades del cens de 2004.
Es troba a 90 metres sobre el nivell del mar.

## Referències

* ↑ (anglès) Mapa, localització, clima i altres dades
Viccionari